stanford-oval/wikipedia huggingface dataset:
อะบริน

| --- | --- |
 โครงสร้างของอะบริน-เอ โซ่ A คือสีน้ำเงิน โซ่ B คือสีเขียวมะกอก เปปไทด์สายเดี่ยวยึดโซ่ทั้งสองเข้าด้วยกัน
เลขทะเบียน
เลขทะเบียน CAS: 1393-62-0 Y
เคมสไปเดอร์: none
KEGG: C20068
RTECS number: AA5250000
UNII: 6YCF89P8OX Y
UN number: 3462
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
อะบริน (อังกฤษ: abrin) เป็นพิษท็อกซัลบูมินร้ายแรงที่พบในเมล็ดมะกล่ำตาหนู (Abrus precatorius) อะบรินมีแอลดี 50 0.7 ไมโครกรัมต่อกิโลกรัมมวลร่างกายเมื่อให้ทางหลอดเลือดดำหนู (มีพิษมากกว่าไรซินประมาณ 31.4 เท่า) ขณะที่ในมนุษย์อยู่ที่ 10–1000 ไมโครกรัมต่อกิโลกรัมมวลร่างกายเมื่อให้ทางปาก และ 3.3 ไมโครกรัมต่อกิโลกรัมมวลร่างกายเมื่อสูดดม
ลักษณะ

อะบรินเป็นโปรตีนยับยั้งไรโบโซมเหมือนไรซินที่พบในเมล็ดละหุ่ง (Ricinus communis) และพุลเชลลินที่พบในเมล็ดมะกล่ำเผือก (Abrus pulchellus) มีอะบรินในเมล็ดมะกล่ำตาหนูประมาณ 0.08% ทั้งนี้เมล็ดมะกล่ำตาหนูมีเปลือกหุ้มเมล็ดครอบอีกชั้นและพิษจะแพร่สู่ภายนอกเมื่อเปลือกหุ้มเมล็ดฉีกขาด อะบรินเป็นเลกตินที่ละลายน้ำ มีสีขาวเหลืองเมื่ออยู่ในรูปผง เป็นสารเสถียรที่ทนต่อสภาวะต่าง ๆ ติดไฟได้ แต่พอลิเมอไรซ์ยากและไม่ระเหยง่าย
อะบรินประกอบด้วยไอโซท็อกซิน 4 ชนิด ได้แก่ อะบริน-เอ, อะบริน-บี, อะบริน-ซีและอะบริน-ดี ทั้งหมดมีโครงสร้างคล้ายกัน อะบริน-เอเป็นสารพิษร้ายแรงที่สุดในบรรดาไอโซท็อกซินทั้งหมด เข้ารหัสด้วยยีนปลอดอินทรอน เกิดขึ้นหลังการแยกสายเปปไทด์และการแก้ไขหลังแปลรหัสโปรตีน อะบริน-เอมี 2 โซ่คือ A และ B ในโครงสร้างซึ่งเชื่อมด้วยพันธะไดซัลไฟด์ มีกรดอะมิโนรวม 528 โมเลกุล
ความเป็นพิษ

อะบรินเป็นโปรตีนยับยั้งไรโบโซมประเภท 2 เหมือนไรซิน ซึ่งโปรตีนกลุ่มนี้เป็นพิษต่อเซลล์ ออกฤทธิ์โดยโซ่ B ให้โซ่ A เข้าสู่เซลล์ผ่านการจับกับตัวรับคาร์โบไฮเดรต เมื่อเข้าสู่เซลล์ โซ่ A จะดึงเบสอะดีนีนออกและเชื่อมกับไรโบโซมอล อาร์เอ็นเอ ส่งผลให้การสังเคราะห์โปรตีนถูกยับยั้งและท้ายที่สุดทำให้เซลล์ตาย จึงเป็นอันตรายอย่างยิ่งแม้จะได้รับอะบรินเพียงเล็กน้อย
ยังไม่มีความเห็นพ้องถึงระดับที่ทำให้มนุษย์เสียชีวิตหลังได้รับอะบรินทางปาก บางแหล่งอนุมานว่าการบริโภคอะบริน 0.1–1 ไมโครกรัมต่อกิโลกรัมน้ำหนักตัว หรือเมล็ดมะกล่ำตาหนูเพียงเมล็ดเดียวก็ทำให้เสียชีวิต แต่ข้อมูลนี้ยังไม่มีบันทึกเพียงพอ ขณะที่แหล่งอื่นประมาณค่าแอลดี 50 ของอะบรินระหว่าง 10–1000 ไมโครกรัม/กิโลกรัมน้ำหนักตัว ความรุนแรงของพิษอะบรินขึ้นอยู่กับวิธีได้รับสาร เช่น ทางปาก ทางจมูกและทางหลอดเลือด การสัมผัสอะบรินทางผิวหนังอาจก่อให้เกิดการระคายเคือง บวมแดงและพุพอง
อาการและอาการแสดง

อาการหลังได้รับอะบรินขึ้นอยู่กับปริมาณและเส้นทางที่ได้รับ อาการอาจแสดงหลังได้รับหลายชั่วโมงจนถึงหลายวัน อาการแรกหลังสูดดมอะบรินอาจปรากฏใน 8 ชั่วโมง แต่โดยทั่วไปอยู่ที่ 18–24 ชั่วโมง ขณะที่ทางปากจะแสดงอาการอย่างรวดเร็ว แต่บางรายแสดงอาการ 5 วันหลังจากนั้น อาการต่อมาเกิดจากพิษที่ส่งผลต่อเซลล์ไต ตับ ต่อมหมวกไตและระบบประสาทส่วนกลาง
อาการและอาการแสดง > ทางจมูก

ไม่กี่ชั่วโมงหลังสูดดมอะบริน อาการทั่วไป ได้แก่ ไข้ ไอ ระคายเคืองทางเดินหายใจ เจ็บหน้าอก ปอดบวมน้ำ คลื่นไส้ ส่งผลให้หายใจลำบาก ผู้ป่วยอาจมีผิวหนังเขียวอันเป็นสัญญาณของภาวะพร่องออกซิเจน จากนั้นผู้ป่วยจะมีอาการเหงื่อออกมาก ความดันโลหิตลดต่ำจนนำไปสู่ภาวะช็อกภายใน 36–72 ชั่วโมง
อาการและอาการแสดง > ทางปาก

การรับอะบรินทางปากนำไปสู่อาการรุนแรงหลายอย่าง อาการแรกเริ่ม ได้แก่ คลื่นไส้ อาเจียน เจ็บภายในปาก ลำคอและหลอดอาหาร ท้องร่วง กลืนลำบาก ปวดท้อง หลังจากนั้นผู้ป่วยอาจมีเลือดออกในทางเดินอาหาร อาเจียนเป็นเลือดหรือถ่ายเป็นเลือด ทำให้ความดันโลหิตต่ำและอวัยวะเสียหาย ส่งผลให้ผู้ป่วยง่วงซึม ปัสสาวะเป็นเลือด ชักและกระหายน้ำมาก จนนำไปสู่อวัยวะล้มเหลวหลายระบบ ช็อกเหตุของเหลวในร่างกายพร่อง ระบบไหลเวียนล้มเหลวและเสียชีวิต
การรักษา

ปัจจัยสำคัญคือหลีกเลี่ยงการได้รับอะบริน หากได้รับพิษให้กำจัดออกจากร่างกายให้เร็วที่สุด การรักษามักเป็นการรักษาตามอาการเนื่องจากยังไม่มียาแก้พิษ มีการแนะนำการใช้ถ่านกัมมันต์เพื่อดูดซับพิษและการล้างท้องเมื่อได้รับอะบรินทางปากไม่นาน การรักษาด้วยออกซิเจน การจัดการทางเดินหายใจ การใช้เครื่องช่วยหายใจ การสังเกตอาการ การให้ยาทางหลอดเลือดดำและการให้อิเล็กโทรไลต์เป็นสิ่งสำคัญเช่นกัน มีการแนะนำให้ล้างด้วยน้ำเกลือเมื่อได้รับอะบรินทางดวงตา
อะเว

อะเว (อังกฤษ: Ave) เป็นคำในภาษาละติน เป็นการแสดงความเคารพหรือการทักทายของชาวโรมัน หมายถึง "ขอให้เป็นสุข"
ส่วนใหญ่คำดังกล่าวมักจะใช้กล่าวทำความเคารพแก่จักรพรรดิแห่งโรมันหรือผู้มีอำนาจอื่น ๆ แต่ภายหลังจากนั้น ในคริสต์ศตวรรษที่ 20 ลัทธิฟาสซิสต์ได้นำไปดัดแปลงไปใช้ในการทักทาย โดยในนาซีเยอรมนี คำว่า อะเว แปลเป็นภาษาเยอรมันว่า ไฮล์
ดูเพิ่ม

การทำความเคารพแบบโรมัน
อะเชนจ์ออฟซีซันส์

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
ออลมิวสิก: 
อะเชนจ์ออฟซีซันส์ (อังกฤษ: A Change of Seasons) เป็นอีพีของวงดนตรีโพรเกรสซิฟเมทัล ดรีมเทียเตอร์ ออกจำหน่ายครั้งแรกเมื่อวันที่ 19 กันยายน ค.ศ. 1995 ทางค่ายเพลงอีสต์เวสต์เรเคิดส์ อีพีนี้ประกอบด้วยเพลงที่มีชื่อเดียวกันกับอีพีที่มีความยาว 23 นาที และเพลงคัฟเวอร์แสดงสดที่ทำการแสดงไปเมื่อวันที่ 31 มกราคม ค.ศ. 1995 ที่รอนนี สกอตต์ แจ๊สคลับ (Ronnie Scott's Jazz Club) ในกรุงลอนดอน ประเทศอังกฤษ
เพลงแรกของอีพีทำการบันทึกเสียงที่แบร์แทร็กสตูดิโอ (BearTracks Studios) ในรัฐนิวยอร์ก และเดิมทีเพลงนี้จะได้อยู่ในอัลบั้ม อิมเมเจสแอนด์เวิดส์ ที่ออกจำหน่ายไปเมื่อปี ค.ศ. 1992 แต่ได้ทำการบันทึกเสียงใหม่และออกจำหน่ายในรูปแบบอีพีแทน  แม้ว่าเพลงนี้จะมีเสียงจากภาพยนตร์หนึ่งในปี ค.ศ. 1989 เรื่อง เดดโพเอตส์โซไซตี (เป็นบทกวีของโรเบิร์ต เฮอร์ริก ชื่อว่า To the Virgins, to Make Much of Time) แต่เนื้อเพลง ที่แต่งขึ้นโดยไมค์ พอร์ตนอยนั้น ไม่ได้รับแรงบันดาลใจมาจากภาพยนตร์เรื่องนี้แต่อย่างใด อีพีนี้เป็นผลงานแรกของดรีมเทียเตอร์ที่มี เดอเร็ก เชอริเนียน ทำหน้าที่เป็นมือคีย์บอร์ด
เพลงแรกของอีพีได้ถูกตัดนำไปใช้โดยเอ็นบีซีในช่วงการแข่งขันสกีลงเขา ในโอลิมปิกฤดูหนาว 2002
แม้ว่าผลงานนี้จะเรียกว่าอีพี แต่ก็มีความยาว 57 นาที 30 วินาที ซึ่งถือว่ามากกว่าความยาวของอีพีมาตรฐาน และยาวกว่าแม้กระทั่งอัลบั้มเต็มสองชุดแรกของดรีมเทียเตอร์ ไมค์ พอร์ตนอยกล่าวว่า "มันสำคัญกับเราและค่ายเพลง ที่จะไม่ให้เข้าใจว่ามันเป็นสตูดิโออัลบั้มชุดล่าสุด นั่นเป็นเหตุผลว่าทำไมถึงเรียกมันว่าอีพี"
รายชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "A Change of Seasons" "I. The Crimson Sunrise" (เพลงบรรเลง)  "II. Innocence"  "III. Carpe Diem"  "IV. The Darkest of Winters" (เพลงบรรเลง)  "V. Another World"  "VI. The Inevitable Summer" (เพลงบรรเลง)  "VII. The Crimson Sunset" | Mike Portnoy | Dream Theater | 23:09 3:50  3:04  3:14  2:53  3:58  3:13  2:54 |
| 2. | "Funeral for a Friend/Love Lies Bleeding" (Elton John cover) | Bernie Taupin | Elton John | 10:46 |
| 3. | "Perfect Strangers" (Deep Purple cover) | Ian Gillan | Ritchie Blackmore, Roger Glover | 5:33 |
| 4. | "The Rover" / "Achilles Last Stand" / "The Song Remains the Same" (Led Zeppelin cover) | Robert Plant | Jimmy Page | 7:30 |
| 5. | "The Big Medley" "In the Flesh?" (Pink Floyd cover)  "Carry On Wayward Son" (Kansas cover)  "Bohemian Rhapsody" (Queen cover)  "Lovin', Touchin', Squeezin'" (Journey cover)  "Cruise Control" (Dixie Dregs cover)  "Turn It On Again" (Genesis cover)" |   Roger Waters  Kerry Livgren  Freddie Mercury  Steve Perry  (เพลงบรรเลง)  Mike Rutherford |   Waters  Livgren  Mercury  Perry  Steve Morse  Tony Banks, Phil Collins, Rutherford | 10:32 2:25  2:10  1:25  2:07  1:03  1:23 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 57:30 |
นักดนตรี

เจมส์ ลาบรี – ร้องนำ
จอห์น ไมอัง – กีตาร์เบส
จอห์น เปตรุชชี – กีตาร์
ไมค์ พอร์ตนอย – กลอง
เดอเร็ก เชอริเนียน – คีย์บอร์ด
อันดับในชาร์ต

| ปี ค> ศ. | ชาร์ต | อันดับ |
| --- | --- | --- |
| 1995 | Billboard 200 | 58 |
| 1995 | UK Albums Chart | 88 |
อะเพลสอินยัวร์ฮาร์ต

อะเพลสอินยัวร์ฮาร์ต  (อังกฤษ: A Place In Your Heart) คืออัลบั้มสตูดิโอชุดที่ 8 ของ แกเบรียล นักร้องและนักแต่งเพลงชาวอังกฤษ วางจำหน่ายเมื่อวันที่ 10 พฤษภาคม ค.ศ. 2024 ผ่านสังกัด BMG Rights Management ซึ่งต่อจากอัลบั้ม Do It Again ที่เป็นผลงานรวมเพลงคัฟเวอร์ของเธอใน ค.ศ. 2021 เปิดตัวด้วยสองซิงเกิล อย่าง "A Place In Your Heart" และ "Sorry"
ผลตอบรับจากนักวิจารณ์

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
Retro Pop: 
เรโทรป็อปมอบสี่ดาวให้กับอัลบั้มนี้ และยกย่องชมเชยว่า "เต็มไปด้วยความหลากหลายทางอิทธิพล" อีกทั้งอธิบายไว้ว่า "เป็นอัลบั้มที่เกินคาดจากสิ่งที่คิดไว้ และนำเสนอผลงานที่ดูเป็นปัจจุบันทันสมัย อันเกี่ยวข้องกับการเป็นนักร้องของเธอที่ยังยืนหยัดได้อยู่ทุกวันนี้"
รายชื่อแทร็ก

| ลำดับ | ชื่อเพลง | ยาว |
| --- | --- | --- |
| 1. | "Sorry" | 3:26 |
| 2. | "Miss You" | 4:22 |
| 3. | "Won't Be There" | 3:46 |
| 4. | "Good Enough (ร่วมกับ มาฮาเลีย)" | 3:41 |
| 5. | "Never" | 3:38 |
| 6. | "Change" | 3:34 |
| 7. | "A Place In Your Heart" | 3:28 |
| 8. | "Rainbow" | 3:15 |
| 9. | "Taken Over" | 3:22 |
| 10. | "Lifeline" | 3:25 |
| 11. | "Feel" | 3:10 |
| 12. | "Conquer" | 4:14 |
| ความยาวทั้งหมด: | ความยาวทั้งหมด: | 43:21 |
อะมังอัส

| อะมังอัส |
| --- | --- |

ผู้พัฒนา: อินเนอร์สลอธ
ผู้จัดจำหน่าย: อินเนอร์สลอธ
อำนวยการผลิต: Kristi Anderson 
ออกแบบ: มาร์คัส โบรแมนเดอร์
โปรแกรมเมอร์: ฟอเรสต์ วิลลาร์ด
ศิลปิน: มาร์คัส โบรแมนเดอร์ เอมี หลิว
แต่งเพลง: ฟอเรสต์ วิลลาร์ด
เอนจิน: ยูนิตี
เครื่องเล่น: แอนดรอยด์ ไอโอเอส ไมโครซอฟท์วินโดวส์ นินเท็นโด สวิตช์ เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส เพลย์สเตชัน 4 เพลย์สเตชัน 5
วางจำหน่าย:  15 มิถุนายน 2018  Android, iOS   15 มิถุนายน 2018   Windows (Itch.io, beta)    17 สิงหาคม 2018   Windows (Steam)    16 พฤศจิกายน 2018   Nintendo Switch   15 ธันวาคม 2020   Xbox One, Xbox Series X/S, PS4, PS5   14 ธันวาคม 2021  
แนว: เกมปาร์ตี, เกมให้เหตุผลแบบนิรนัยเชิงสังคม
รูปแบบ: วิดีโอเกมหลายผู้เล่น
อะมังอัส (อังกฤษ: Among Us) เป็นวิดีโอเกมหลายผู้เล่นที่พัฒนาและเผยแพร่โดยบริษัทอินเนอร์สลอธ เกมมีฉากในอวกาศและมีการสุ่มผู้เล่นให้มีโอกาสเป็นได้ทั้งลูกเรือ (Crewmates) สามารถแบ่งออกเป็น วิศวกร (Engineer), นักวิทยาศาสตร์ (Scientist), อิมพอสเตอร์ (Impostors) และเอเลี่ยนที่แฝงตัว (Shapeshifter) ที่กำหนดจำนวนได้ เป้าหมายของลูกเรือคือการทำภารกิจต่าง ๆ ให้สำเร็จ พร้อมทั้งหาตัวและกำจัดอิมพอสเตอร์ วิศวกร สามารถซ่อมแซมความเสียหายได้อย่างรวดเร็ว นักวิทยาศาสตร์สามารถดูชีพจรของลูกเรือได้ ส่วนอิมพอสเตอร์มีเป้าหมายในการปกปิดตัวตน ทำลายส่วนต่าง ๆ ในแผนที่ และฆ่าลูกเรือก่อนพวกเขาทำภารกิจสำเร็จ ภายในเกมมีการคัดผู้เล่นที่ต้องสงสัยออกผ่านทางการลงคะแนนเสียงข้างมาก โดยลูกเรือจะเป็นฝ่ายชนะเมื่ออิมพอสเตอร์ถูกกำจัดจนหมดหรือทำภารกิจได้ครบ ขณะที่อิมพอสเตอร์จะเป็นฝ่ายชนะหากส่วนที่ถูกทำลายไม่ได้รับการซ่อมแซม หรือจำนวนลูกเรือเหลือเท่ากับอิมพอสเตอร์ อะมังอัส เปิดตัวในปี 2018 ก่อนได้รับความนิยมในปี 2020 ทำให้อินเนอร์สลอธประกาศสร้าง อะมังอัส 2 ในเดือนสิงหาคม 2020 แต่ภายหลังได้ยกเลิกแล้วหันไปปรับปรุงเกมเดิมแทน
ระบบเกม

อะมังอัส เป็นวิดีโอเกมหลายผู้เล่นที่รองรับผู้เล่น 4–15 คน ผู้เล่น 1–3 คนจากผู้เล่นทั้งหมดจะถูกสุ่มให้เป็นอิมพอสเตอร์ ส่วนที่เหลือจะเป็นลูกเรือ เกมมี 4 แผนที่ได้แก่ ยานอวกาศ (The Skeld) ศูนย์บัญชาการ (Mira HQ) ฐานบนดาวเคราะห์  (Polus) และเรือเหาะ (The Airship) ผู้เล่นที่เป็นลูกเรือจะได้รับมอบหมายให้ทำภารกิจต่าง ๆ เช่น ซ่อมแซมระบบไฟฟ้า รับส่งข้อมูล หรือกำจัดขยะ ขณะที่อิมพอสเตอร์จะแฝงตัวอยู่ในหมู่ลูกเรือ มีความสามารถในการทำลายส่วนต่าง ๆ ในแผนที่ เดินทางผ่านช่องระบายอากาศ ทราบตัวอิมพอสเตอร์คนอื่น และฆ่าลูกเรือได้ หากผู้เล่นถูกฆ่า/ถูกคัดออกจะกลายเป็นผี (Ghosts) ที่สามารถเดินทางในแผนที่ได้อย่างอิสระ มีมุมมองไม่จำกัด ช่วยลูกเรือทำภารกิจ/ช่วยอิมพอสเตอร์ทำลายส่วนต่าง ๆ พูดคุยได้ตลอดเวลาแต่เฉพาะกับผีด้วยกันเท่านั้น แต่จะไม่สามารถลงคะแนนเสียงและผู้เล่นที่มีชีวิตอยู่จะมองไม่เห็น ทั้งลูกเรือและอิมพอสเตอร์จะมีมุมมองภาพแบบโคน ถึงแม้เกมจะมีมุมมองแบบมองลงมาก็ตาม
ขณะที่เกมดำเนินไป ผู้เล่นจะ "รายงาน" (Report) เมื่อพบศพ ทำให้เกมหยุดชั่วคราวแล้วมีการเปิดให้พูดคุย ผู้เล่นมักสอบถามข้อมูลจากผู้เล่นอื่นหรือใช้ระบบติดตามในแผนที่เพื่อระบุตัวอิมพอสเตอร์ก่อนลงคะแนนเสียง หากผู้เล่นคนใดได้รับคะแนนเสียงมากที่สุดจะถูกคัดออกและตาย นอกจากนี้ผู้เล่นที่ยังมีชีวิตสามารถเรียก "ประชุมฉุกเฉิน" (Emergency meeting) ได้ทุกเวลายกเว้นตอนความเสียหายในแผนที่ดำเนินอยู่ ผู้เล่นมักใช้โปรแกรมภายนอกอย่างดิสคอร์ดในการพูดคุยด้วยเสียง เนื่องจากภายในเกมสามารถสื่อสารได้ด้วยข้อความเท่านั้น ก่อนเริ่มเกม ผู้เล่นสามารถแก้ไขส่วนต่าง ๆ ในเกม เช่น เลือกแผนที่ กำหนดความเร็วในการเคลื่อนที่ หรือตั้งระยะเวลาในการลงคะแนนเสียง นอกจากนี้ยังสามารถปรับเปลี่ยนรูปลักษณ์ตัวละครตัวเองได้
การตอบรับ

อะมังอัส ได้รับแรงบันดาลใจจากเกม มาเฟีย หรือ แวร์วูฟ เปิดตัวในเดือนมิถุนายน 2018 โดยได้รับความสนใจเพียงเล็กน้อย ก่อนจะเริ่มได้รับความนิยมอย่างสูงช่วงกลางปี 2020 เมื่อยูทูบเบอร์และสตรีมเมอร์ทวิตช์ที่มีชื่อเสียงหลายคนเล่นเกมนี้ ระหว่างเดือนกันยายน–ตุลาคม 2020 ยอดเข้าชมวิดีโอที่เกี่ยวข้องกับ อะมังอัส ในยูทูบมีมากกว่า 4 พันล้านครั้ง ส่วนยอดเข้าชมวิดีโอที่เกี่ยวข้องกับเกมนี้ในติ๊กต็อกมีมากกว่า 13,000 ล้านครั้ง แอสโซซิเอตด์เพรส รายงานว่า อะมังอัส เป็นเกมที่มียอดขายสูงสุดบนแอปสโตร์ในเดือนตุลาคม 2020 จากข้อมูลของซูเปอร์ดาตารีเสิร์ชในเดือนพฤศจิกายน 2020 มีผู้เล่นเกมนี้ประมาณ 5 ร้อยล้านคนทั่วโลก
เสียงวิจารณ์ส่วนใหญ่ต่อ อะมังอัส เป็นไปในทางบวก เอฟเวอลีน เหลาจากหนังสือพิมพ์ เดอะเนชันแนล กล่าวว่า "การได้เห็นผู้เล่นพยายามเดาว่าใครเป็นอิมพอสเตอร์ (และบางครั้งก็เดาผิดมาก ๆ ) หรือโกหกได้แย่สุด ๆ ว่าตัวเองไม่ใช่อิมพอสเตอร์นั้นเป็นความบันเทิงโดยแท้" ขณะที่เครก เพียร์สันจากเว็บไซต์ ร็อก, เปเปอร์, ช็อตกัน กล่าวว่าการเล่นเป็นอิมพอสเตอร์นั้น "สนุกกว่า" การเล่นเป็นลูกเรือ ซึ่งเขามองว่า "น่าเหน็ดเหนื่อย"
การตอบรับ > รางวัล

| รางวัล | วันที่ | สาขา | ผล | อ้างอิง |
| --- | --- | --- | --- | --- |
| โกลเดนจอยสติกอะวอดส์ 2020 | 24 พฤศจิกายน 2020 | Breakthrough Award | ชนะ |  |
| เดอะเกมอะวอดส์ 2020 | 10 ธันวาคม 2020 | เกมโทรศัพท์เคลื่อนที่ยอดเยี่ยม | ชนะ |  |
| เดอะเกมอะวอดส์ 2020 | 10 ธันวาคม 2020 | เกมหลายผู้เล่นยอดเยี่ยม | ชนะ |  |
| สตรีมอะวอดส์ 2020 | 3 มกราคม 2021 | Labour of Love Award | เสนอชื่อเข้าชิง |  |
| นิคคาโลเดียนคิดส์ชอยส์อะวอดส์ 2021 | 13 มีนาคม 2021 | Favorite Video Game | ชนะ |  |
| เวบบีอะวอดส์ 2021 | 18 พฤษภาคม 2021 | Breakout of the Year | ชนะ |  |
| โมบายล์เกมส์อะวอดส์ | 20 กรกฎาคม 2021 | Best Indie Developer | ชนะ |  |
| สมาคมผู้พัฒนาเกมนานาชาติ | 27 สิงหาคม 2021 | Community Management | ชนะ |  |
| แอปสโตร์อะวอดส์ | 2 ธันวาคม 2021 | Connections | ชนะ |  |
| บริติชอะแคเดมีเกมส์อะวอดส์ | 7 เมษายน 2022 | Evolving Game | เสนอชื่อเข้าชิง |  |
ดูเพิ่ม

Lorenz, Taylor (14 October 2020), "With Nowhere to Go, Teens Flock to Among Us - YouTubers, influencers and streamers popularized the multiplayer game. Then their fans started playing too.", The New York Times, สืบค้นเมื่อ 14 October 2020, When an indie game company created Among Us in 2018, it was greeted with little fanfare. The multiplayer game remained under the radar as many games do — until the summer of the pandemic. Eager to keep viewers entertained during quarantine, Chance Morris, known online as Sodapoppin, began streaming the game, created by InnerSloth, to his 2.8 million followers on Twitch in July. By mid-September, Among Us caught on like wildfire. Suddenly major YouTube stars, TikTok influencers, and streamers were playing it. PewDiePie, James Charles, and Dr. Lupo have all played the game for millions.
Rodriguez, Salvador (14 October 2020), "How Amazon's Twitch turned an obscure game called Among Us into a pandemic mega-hit", CNBC, สืบค้นเมื่อ 14 October 2020, Developed by InnerSloth, a small studio in Redmond, Washington, Among Us was download nearly 42 million times on Steam in the first half of September, according to Safebettingsites.com, and it was downloaded nearly 84 million times on iOS and Android that month, according to SensorTower. The game hasn't left the top five on Apple’s U.S. App Store since Sept. 1, and it has seen more than 158 million installs worldwide across the App Store and Google Play to date, SensorTower says.
""Among Us" Surged in September - "Among Us" videos topped 4 billion views in September", YouTube Culture and Trends, 14 October 2020, สืบค้นเมื่อ 14 October 2020, Among Us is an online multiplayer social deduction game developed by an American indie game studio, Innersloth. Among Us is a space-themed game in which a crew of astronauts must complete tasks while trying to figure out who among them is an imposter, who is sabotaging their work and killing the other players. The game has been available for about two years, but viewership of videos related to the game soared last month. There were over 4 billion views of videos related to Among Us in September.
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ อะมังอัส
อะบลัดดีลักกีเดย์

| อะบลัดดีลักกีเดย์ |
| --- | --- |

ฮันกึล: 운수 오진 날
ฮันจา: 運數 오진 날
ความหมายตามตัวอักษร: The Day of Misdiagnosis
อาร์อาร์: Unsu ojin nal 
เอ็มอาร์: Unsu ojin nal 
 
ประเภท:   จิตวิทยา  ระทึกขวัญ 
เค้าโครงจาก: A Bloody Lucky Day โดย Aporia
พัฒนาโดย:   สตูดิโอดรากอน  พาราเมาต์โกลบอล 
เขียนโดย:   คิม มิน-ซอง   ซง ฮัน-นา 
กำกับโดย: พิล กัม-ซอง
แสดงนำ:   อี ซ็อง-มิน  ยู ยอน-ซอก  อี จ็อง-อึน 
ดนตรีโดย: คิม แทซอง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 10
การผลิต
ผู้อำนวยการผลิต:   จาง ชินเอ  ชเว ซุน-กยู  ฮู แจมู 
ผู้อำนวยการสร้าง:   คิม เจ-ฮยอน  โอ ฮวาน-มิน  คิม คยองแท  มิเชล ควอน 
ผู้กำกับภาพ: อี ซี-ฮุน
ความยาวตอน: 46–65 นาทีต่อตอน
บริษัทผู้ผลิต:   The Great Show  Studio N 
ออกอากาศ
เครือข่าย: TVING
ออกอากาศ: 4 ตุลาคม ค.ศ. 2023 (2023-10-04) – 8 ธันวาคม ค.ศ. 2023 (2023-12-08)
อะบลัดดีลักกีเดย์ (เกาหลี: 운수 오진 날);อังกฤษ: A Bloody Lucky Day) เป็นละครโทรทัศน์ผ่านสัญญาณต่อเนื่องเกาหลีใต้ปี 2023 นำแสดงโดย อี ซอง-มิน, ยู ยอน-ซอก และ อี จุง-อึน สร้างจาก เว็บตูน ชื่อเดียวกันโดย Aporia ซึ่งเผยแพร่บน เนเวอร์ (เว็บตูน) ออกอากาศตั้งแต่วันที่ 20 พฤศจิกายน 2023 ทางช่องทีวีเอ็นออกอากาศทุกวันจันทร์และวันอังคาร เวลา 22:30 น. (เวลามาตรฐานเกาหลี)
ซีรีส์นี้แบ่งออกเป็น 2 ภาคคือภาคที่ 1 ออกอากาศวันที่ 24 พฤศจิกายน 2023 และภาคที่ 2 ออกอากาศวันที่ 8 ธันวาคม 2023 เวลา 12.00 น. (เวลามาตรฐานเกาหลี) ทาง TVING
อะ บลัดดี้ ลักกี้ เดย์ ฉายรอบปฐมทัศน์ในหมวด On Screen ของเทศกาลภาพยนตร์นานาชาติปูซานครั้งที่ 28 เมื่อวันที่ 4 ตุลาคม 2023 โดยฉาย 2 ตอนจาก 10 ตอน
เรื่องย่อ

โอแทค (อี ซ็อง-มิน) เขาเป็นคนขับแท็กซี่ธรรมดาที่ได้รับการว่าจ้างด้วยเงินจำนวนมากให้ไปส่งผู้โดยสารที่มกโพ แต่ไม่นานเขาก็รู้ว่าผู้โดยสารของเขาเป็นฆาตกรต่อเนื่อง ตอนนี้โอแทคต้องออกเดินทางโดยใช้ไหวพริบทั้งหมดเพื่อเอาชีวิตรอด
นักแสดง

อี ซอง-มิน รับบทเป็น โอแทค
ยู ยอน-ซอก รับบทเป็น กึม ฮยอก-ซู
อี จอง-อึน รับบทเป็น ฮวังซุนกยู
นักแสดง > นักแสดงสมทบ

กี อึน-ซู รับบทเป็น คูแชรี
ฮัน ดง-ฮี รับบทเป็น ยุน เซน่า
แท ฮังโฮ รับบทเป็น ยัง ซึง-แทค
อี คัง-จิ รับบทเป็น ลูกชายของซุนคยู
จู ยอน-อู รับบทเป็น กง ชอน-ซอก
การผลิต

เมื่อวันที่ 19 เมษายน 2023 พาราเมาต์+และทีวิงได้ประกาศการผลิตซีรีส์นี้ โดยจะสามารถสตรีมได้บนพาราเมาท์+ ในสหรัฐอเมริกา แคนาดา สหราชอาณาจักร ออสเตรเลีย ละตินอเมริกา บราซิล อิตาลี ฝรั่งเศส เยอรมนี สวิตเซอร์แลนด์ และออสเตรีย ในเกาหลีใต้ จะสามารถรับชมได้ทางทีวิง สำหรับพื้นที่นอกเกาหลีใต้ ญี่ปุ่น และไต้หวัน รายการดังกล่าวจะได้รับอนุญาตจากพาราเมาต์ โกลบอล คอนเทนต์ ดิสทริบิวชัน
ในวันที่ 18 ตุลาคม 2023 มีการประกาศว่าซีรีส์เรื่องนี้จะออกอากาศทางช่องทีวีเอ็นก่อนออกอากาศทางทีวิง ซีรีส์นี้ยังออกอากาศทางทีวีเอ็น เอเชีย ภายใต้ข้อตกลงกับพาราเมาต์
ผู้ชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- |
|  | 1 | 8.6 | 6.34 | 4.67 | 3.98 | 3.7 | 3.93 | 3.57 | 4.83 | N/A | N/A | 4.95 |
การวัดผลผู้ชมดำเนินการทั่วประเทศโดย นีลเส็น เกาหลี
| ตอนที่ | วันที่ออกอากาศเดิม | ส่วนแบ่งผู้ชมโดยเฉลี่ย> ทั่วประเทศ | ส่วนแบ่งผู้ชมโดยเฉลี่ย> โซล |
| --- | --- | --- | --- |
| 1 | 20 พฤศจิกายน 2023 | 4.109% (1st) | 4.746% (1st) |
| 2 | 21 พฤศจิกายน 2023 | 2.656% (2nd) | 2.994% (2nd) |
| 3 | 27 พฤศจิกายน 2023 | 2.135% (1st) | 2.315% (1st) |
| 4 | 28 พฤศจิกายน 2023 | 2.146% (2nd) | 2.463% (2nd) |
| 5 | 4 ธันวาคม 2023 | 1.920% (3rd) | 2.135% (2nd) |
| 6 | 5 ธันวาคม 2023 | 2.389% (2nd) | 2.468% (2nd) |
| 7 | 11 ธันวาคม 2023 | 2.105% (2nd) | 2.285% (2nd) |
| 8 | 12 ธันวาคม 2023 | 2.668% (2nd) | 3.330% (2nd) |
| 9 | 18 ธันวาคม 2023 | 2.17% (1st) | N/A |
| 10 | 19 ธันวาคม 2023 | 2.41% (2nd) | N/A |
| เฉลี่ย | เฉลี่ย | 2.471% | 2.842% |
 ในตารางด้านบน blue number' แสดงถึงคะแนนต่ำสุด และ red ' แสดงถึงคะแนนสูงสุด * ซีรีส์นี้ออกอากาศทางช่องเคเบิล/เพย์ทีวีซึ่งโดยปกติจะมีผู้ชมค่อนข้างน้อยเมื่อเทียบกับฟรีทีวี/ผู้แพร่ภาพกระจายเสียงสาธารณะ (KBS, SBS, MBC และ EBS)
แหล่งข้อมูลอื่น

เว็บไซต์ทางการผลิต at Studio Dragon (ในภาษาเกาหลีและอังกฤษ)
เว็บไซต์ทางการผลิต at The Great Show (ในภาษาเกาหลี)
อะบลัดดีลักกีเดย์ ที่อินเทอร์เน็ตมูวีเดตาเบส
อะบลัดดีลักกีเดย์ ที่ฮันซีเนมา
| ด ค กผลงานของสตูดิโอเอ็น |
| --- | --- |
ละครโทรทัศน์:  นรกคือผู้อื่น  เพกาซัสมาร์เก็ต  ความลับของนางฟ้า  สวีทโฮม  เนเวอร์เดอะเลส: รักนี้ห้ามไม่ได้  ยูมิส์เซลล์ส  ร้อนนั้นเรารักกัน  ทูมอร์โรว์: พรุ่งนี้  ทูเดย์สเว็บตูน  เดอะโกลเดนสปูน  ปลดล็อกที เครื่องนี้มี CEO  บลัดฮาวส์  ชาตินี้ก็ฝากด้วยนะ  ดูนา ไอดอลสาวข้างบ้าน  วิจิแลนตี  อะบลัดดีลักกีเดย์  เกมท้าตาย 
ภาพยนตร์:  แค่ทำโทรศัพท์มือถือหาย ทำไมต้องกลายเป็นศพ 
↑
อะเบทธิงเอพ

| --- | --- |

ประเภท: บริษัทย่อย
อุตสาหกรรม: แฟชั่น
ก่อตั้ง: 1993; 31 ปีที่แล้ว (1993) อูระฮาราจูกุ, ชิบูยะ, โตเกียว, ญี่ปุ่น
ผู้ก่อตั้ง: นิโก
สำนักงานใหญ่: โตเกียว, ญี่ปุ่น
เจ้าของ: ไอ ที กรุ๊ป
เว็บไซต์: bape.com
อะเบทธิงเอพ (อังกฤษ: A Bathing Ape) หรือ เบพ (อังกฤษ: BAPE) เป็นแบรนด์สินค้าแฟชั่นสัญชาติญี่ปุ่น ก่อตั้งโดยนิโก (นางาโอะ โทโมะอากิ) ในปี 1993 ที่อูระฮาราจูกุ เน้นผลิตและจำหน่ายสินค้ากลุ่มสตรีทแวร์ของบุรุษ สตรี และเด็ก ในปี 2020 มีจำนวนสาขารวม 19 สาขาในประเทศญี่ปุ่น ซึ่งรวมถึงร้านของเบพ (Bape), เบพไพเรท (Bape Pirate), เบพคิดส์ (Bape Kids), เบพเอกซ์คลูซีฟ (Bapexclusive) ที่อาโอยามะและเคียวโตะ และเบพแกลเลอรี หอศิลป์แบะพื้นที่จัดกิจกรรมของเบพที่เคียวโตะ ส่วนนอกประเทศญี่ปุ่นมีสาขาอยู่ที่ฮ่องกง, ไทเป, ปักกิ่ง, เซี่ยงไฮ้, กวางโจว, เฉิงตู, ชิงเต่า, เฉิ่นหยาง, โซล, สิงคโปร์, นิวยอร์กซิตี, ลอนดอน, ปารีส, ไมอามี และ ลอสแอนเจลิส
ธุรกิจและแบรนด์ที่เคยมีบริการและวางจำหน่ายได้แก่ร้านตัดผมเบพคัทส์ (Bape Cuts), เบพคาเฟ (Bape Café), เบบีไมโล (BABY MILO) และ เดอะเคย์โซลเยอร์ (The cay Soldier) นอกจากเบพแล้ว นิโกยังก่อตั้งไลน์รองได้แก่ AAPE (by A Bathing Ape) และ BAPY (Busy Working Lady) นิโกวางมือจากแบรนด์ในปี 2013 ในขณะที่ตัวบริษัทถูกขายไปในปี 2011 ให้กับเครือสินค้าแฟชั่นสัญชาติฮ่องกอง ไอทีกรุ๊ป
ประวัติ

ผู้ก่อตั้งและอดีตเจ้าของของแบรนด์ นิโก เคยให้สัมภาษณ์กับซีเอ็นเอ็นว่า เขาเติบโตมาในบ้านที่พ่อและแม่เป็นนักทำบิลบอร์ดและพยาบาลตามลำดับนั้นเป็นอิทธิพลสำคัญต่อคาแรกเตอร์ของเขา ในวัยเด็กเขามักอยู่กับของเล่นตามลำพัง ด้วยเพราะทั้งคู่มักทำงานหนักอยู่บ่อยครั้ง นอกจากนี้เขาระบุว่าเขามี ฮิโรชิ ฟูจิวาระ เป็นต้นแบบทางธุรกิจ ชื่อเล่นของเขาแปลว่า "เลขสอง" ในภาษาอังกฤษ ที่ซึ่งหนึ่งในผู้จัดการของร้านค้าแฟชั่น Astoarobot ตั้งชื่อนี้ให้กับเขาหลังสังเกตเห็นลักษณะของนิโกที่คล้ายกับฟูจิวาระมาก นิโดระบุถึงอิทธิพลในช่วงแรกของเขาว่ามีทั้งเอลวิส, เดอะบีเทิลส์ และ ดนตรีฮิปฮอป
ไลังจบการศึกษาด้านแฟชั่น เขาทำงานเป็นบรรณาธิการและผู้กำกับแฟชั่นให้กับนิตยสาร ป็อปอาย ภายหลังเขายืมเงินจำนวนสี่ล้านเยนจากคนรู้จักรวมถึงขอพื้นที่ในร้านของบุคคลนั้น เขาเปิดตัวร้านค้าแรกในชื่อ "Nowhere", ควบคู่กับจุน ทาคาฮาชิ จาก Undercover ในวันที่ 1 เมษายน 1993 ในย่านอูระฮาราจูกุของโตเกียว ภายหลังเขาตัดสินใจตั้งแบรนด์ของตัวเอง เขาเลือกตั้งชื่อตามภาพยนตร์ปี 1968 เรื่อง แพลเนทออฟดิเอพส์ ส่วนชื่อ "BAPE" มาจากคำว่า "A Bathing Ape in Lukewarm Water" (ลิงเอพอาบน้ำในน้ำอุ่นไม่มาก) ซึ่งมาจากวัฒนธรรมของชาวญี่ปุ่นที่นิยมแช่น้ำทุกวันในน้ำที่อุณหภูมิสูงกว่า 40 องศาเซลเซียส การอาบน้ำที่อุ่นไม่มาก (lukewarm water) จึงเป็นเหมือนความอิ่มเอมอันน่าพอใจ (complacently overindulge) เพราะมันหมายถึงการแช่ในน้ำเป็นเวลานานจนน้ำเริ่มหายอุ่น การตั้งชื่อนี้จึงเป็นการเหน็บแนมความขี้เกียจของวัยรุ่นญี่ปุ่น ซึ่งเป็นฐานลูกค้าหลักของแบรนด์ เพื่อสร้างการรับรู้ เขาได้มอบเสื้อยืดให้กับนักดนตรี คอร์เนเลียสใส่ขณะแสดง ในระยะเวลาสองปี เขาผลิตเสื้อผ้าจำนวน 30 ถึง 50 ตัวต่อสัปดาห์ ซึ่งจะวางจำหน่ายเพียงครึ่งเดียว ในขณะที่อีกครึ่งหนึ่งเขามอบให้กับเพื่อน ๆ ในปี 1997 นิโกเปิดตัวอัลบัมแจ้งเกิดของเขา Ape Sounds ภายใต้ โมแวกซ์ โปรดิวซ์โดย เจมส์ ลาเวลล์ จาก อันเคิล นอกจากนี้นิโกยังเป็นเจ้าของร่วมและหัวหน้านักออกแบบของแบรนด์เสื้อผ้าโดยฟาเรลล์ วิลเลียมส์ บิลเลียนแนร์บอยส์คลับ และ ไอซ์ครีม
เมื่อวันที่ 1 กุมภาพันธ์ 2011 อะบาทธิงเอพได้ประกาศขายอย่างเป็นทางการให้แก่เครือแฟชั่นสัญชาติฮ่องกง ไอทีกรุ๊ป ด้วยหุ้น 90.27% ของบริษัท มูลค่าซื้อขายขณะนั้นที่ HK$21,850,000 (ราว US$2.8 ล้าน) จำนวน 668 หุ้น ส่วนนิโกยังคงเป็นผู้กำกับครีเอทีฟของแบรนด์ไปอีกสองปีจนกระทั่งเขาลาออกจากแบรนด์ของตนเอง
เบพเป็นแบรนด์สินค้าสตรีทแวร์ญี่ปุ่นที่โด่งดังและได้รับการยอมรับโดยผู้มีชื่อเสียงจำนวนมาก
ดูเพิ่ม

ไอที กรุ๊ป
บิลเลียนแนร์บอยส์คลับ
แหล่งข้อมูลอื่น

เว็บไซต์ทางการ
ร้านของเบพที่ฮาราจูกุ โตเกียว